**ΔΕΛΤΙΟ ΤΥΠΟΥ**

Κόρινθος, 01/08/23

**Το Επιμελητήριο Κορινθίας καλεί τα μέλη του να δηλώσουν ενδιαφέρον στο 14ο Φεστιβάλ Ελληνικού Μελιού**

Το **Επιμελητήριο Κορινθίας**ενημερώνει τα μέλη του ότι προτίθεται να συμμετάσχει στο **14ο Φεστιβάλ Ελληνικού Μελιού & Προϊόντων Μέλισσας** που θα διεξαχθεί στις **1, 2 και 3 Δεκεμβρίου 2023 στο Στάδιο Ειρήνης και Φιλίας**.

Στο πλαίσιο του 14ου Φεστιβάλ πραγματοποιείται «Έκθεση Μελισσοκομικών Προϊόντων και Εξοπλισμού», στην οποία και σας καλούμε να συμμετάσχετε προκειμένου να δώσετε την ευκαιρία στο εμπορικό και καταναλωτικό κοινό, να γνωρίσει, να εμπιστευτεί και να προμηθευτεί τα προϊόντα του νομού μας.

Κατά την διάρκεια του, θα πραγματοποιηθεί το 14ο Συνέδριο Ελληνικού Μελιού & Προϊόντων Μέλισσας με την συνεργασία των φορέων του κλάδου και επιστημόνων. Το Φεστιβάλ έχει πλέον καταστεί ο σημαντικότερος θεσμός στον τομέα του ενώ η συμμετοχή έχει ξεπεράσει τους 190.000 επισκέπτες στις τελευταίες διοργανώσεις. Ο εκθεσιακός χώρος καλύπτει 5.000 τετραγωνικά μέτρα ενώ και φέτος έχουν προγραμματιστεί καινούργιες δράσεις και καινοτομίες.

**Πρόσκληση Ενδιαφέροντος Συμμετοχής Μελών στο 14ο Φεστιβάλ Μελιού & Προϊόντων Μέλισσας**

*Δηλώσεις συμμετοχής έως* ***31 Αυγούστου 2023***

*Το κόστος της συμμετοχής θα εξαρτηθεί από τον αριθμό των συμμετοχών και το Επιμελητήριο Κορινθίας έχει την πρόθεση να καλύψει ένα μεγάλο μέρος αυτού.*

**Προϋπόθεση** για την επιχορήγηση είναι η εξόφληση των συνδρομών στο Επιμελητήριο για το έτος 2023.

\***Απαραίτητη προϋπόθεση συμμετοχής** η αποστολή στελεχών που θα εκπροσωπήσουν την επιχείρηση στην έκθεση.

Δηλώστε συμμετοχή: <https://forms.gle/5qhFaSkomWHDb6B4A>

Για περισσότερες πληροφορίες μπορείτε να επικοινωνήσετε στο τηλέφωνο 27410 24464 (εσωτ. 937) ή στο media@korinthiacc.gr.

Πληροφορίες για την έκθεση:  <www.greekhoneyfestival.gr>

**ΓΡΑΦΕΙΟ ΤΥΠΟΥ**

**ΕΠΙΜΕΛΗΤΗΡΙΟΥ ΚΟΡΙΝΘΙΑΣ**

Ερμού 2, 20131, Κόρινθος / 27410-24464 (937)

media@korinthiacc.gr / [www.korinthiacc.gr](http://www.korinthiacc.gr)